Дэклан Райс

**Дэ́клан Райс** (;  14 студзеня 1999 году) — ангельскі футбаліст, апорны паўабаронца клюбу «Арсэнал» і нацыянальнай зборнай Ангельшчыны.

## Кар’ера
### Клюбная

Маленькім хлопчыка Райс далучыўся да акадэміі «Чэлсі». Аднак, у веку 14 гадоў пастанавіў сабе перайсьці да «Ўэст Гэм Юнайтэду». У сьнежні 2015 году паўабаронца склаў з клюбам першы прафэсійны кантракт. У красавіку 2017 году пачаў прыцягвацца да першай каманды клюбу, а ў апошнім туры сэзону 2016—2017 гадоў гулец дэбютаваў у прафэсійным футболе, зьявіўшыся ў кампэнсаваны час у матчы супраць «Бэрнлі».

У наступным сэзоне замацаваўся ў першай камандзе, фінішаваўшы паводле вынікаў сэзону на другім месцы ў апытанцы найлепшага футбаліста клюбу, саступіўшы першы радок аўстрыйцу Марка Арнаутавічу. 22 сьнежня 2018 году згуляў свой 50-ы матч у кашулі «Ўэст Гэму», стаўшы другім маладзёнам да 20 гадоў, хто здолеў дасягнуць гэтага паказьніку пасьля Майкла Кэрыка. 28 сьнежня 2018 году Райс узгадніў новую працоўную дамову з клюбам, якая прадугледжвала супрацу да 2024 году з опцыяй падаўжэньня яшчэ на год. Праз год паўабаронца ў веку 20 гадоў часам выходзіў на пляцоўку ў якасьці капітанам каманды. У сэзоне 2019—2020 гадоў гулец быў настолькі ключовай постацю дружыны, што згуляў усе 38 матчаў чэмпіянату, не прапусьціўшы аніводнай хвіліны. У выніку ў 2020 году быў абраны найлепшым футбалістам «Ўэст Гэму» году. Гулец працягваў значна ўплываць на гульню каманды, аў красавіку 2021 году прапусьціў чатыры тыдні праз траўму калена. У траўні 2022 году па сыходзе Марка Нобла, Райс быў абраны капітанам лёнданцаў. Застаючыся ў клюбу, паўабаронца яшчэ некалькі разоў абіраўся найлепшым футбалістам клюбу.

15 ліпеня 2023 году Райс падпісаў доўгатэрміновы кантракт зь лёнданскім «Арсэналам». Як паведамлялася, сума трансфэру склала рэкордныя для клюбу 100 мільёнаў фунтаў стэрлінгаў, у дадатак да якіх прапанаваліся бонусы ў памеры 5 мільёнаў, што зрабіла Райса найдаражэйшым ангельскіх футбалістам, пераўзышоўшы папярэдні рэкорд, які належаў Джэку Грылішу. Райс дэбютаваў у кашулі «Арсэналу» 6 жніўня ў матчы Супэркубка Ангельшчыны супраць «Манчэстэр Сіці», дзе «Арсэнал» перамог зь лікам 4:1 па пэнальці пасьля нічыі 1:1 у асноўны час. 12 жніўня спартовец зьявіўся ў першай адзінаццатцы ў стартавым матчы «Арсэналу» ў Прэм’ер-лізе сэзону 2023—2024 гадоў, калі «гарматнікі» здабылі хатнюю перамогу зь лікам 2:1 над «Нотынггэм Форэстам». 3 верасьня паўабаронца ўлучыў свой першы гол за «Арсэнал» у кампэнсаваны час гульні супраць «Манчэстэр Юнайтэд», спрычыніўшыся да перамогі зь лікам 3:1.

Райс быў намінаваны на званьне найлепшага футбаліста ФІФА на падставе выступаў як за лёнданскія клюбы, гэтак і ў складзе нацыянальнай зборнай. 11 лютага гулец забіў свой першы гол у браму «Ўэст Гэм Юнайтэд».

### Міжнародная
Маючы бабулю і дзядулю, якія паходзілі з ірляндзкага Корку, Райс меў мажлівасьць гуляць у складзе зборнай Ірляндыі. У выніку гулец часта выклікаўся ў зборныя гэтай краіны розных узростаў. Нарэшце, 23 сакавіка 2018 году футбаліст дэбютаваў у складзе нацыянальнай зборнай Ірляндыі ў таварыскім матчы супраць зборнай Турэччыны. Аднак, Райс быў ня пэўны за якую краіну ён жадае гуляць, таму быў выключаны з складу зборнай.

13 лютага 2019 году Райс пастанавіў сабе гуляць у складзе зборнай Ангельшчыны. 5 сакавіка зьмена футбольнага грамадзянства была зацьверджаная ФІФА. 13 сакавіка футбаліст быў выкліканы да складу зборнай на адборачныя матчы чэмпіянату Эўропы 2020 году супраць зборных Чэхіі і Чарнагорыі. Гулец запачаткаваў выступы ў ангельскай дружыне 22 сакавіка, выйшаўшы на замену на 63-й хвіліне ў гульні супраць чэхаў на стадыёне Ўэмблі.

## Дасягненьні
**«Ўэст Гэм Юнайтэд»**:
* Пераможца Лігі канфэрэнцыяў: 2023

**«Арсэнал»**:
* Уладальнік Супэркубка Ангельшчыны: 2018

## Крыніцы

## Вонкавыя спасылкі
* 
* 
* 

Катэгорыя:Ангельскія футбалісты